༄༅། ། བློ་ཆེན་བདེ་སྟོང་དག་པའི་དཀྱིལ་འཁོར་ལས། ། ཀུན་བཟང་སྤྱོད་པའི་
འཕྲིན་ལས་འོད་ཟེར་གྱིས། ། གསང་ཆེན་བསྟན་པའི་པད་ཚལ་རྒྱས་མཛད་པ། ། སྨྲ་
བའི་ཉི་མ་དཀྱིལ་འཁོར་རྒྱ་མཚོའི་མགོན། ། སྐྱབས་གནས་ཀུན་འདུས་ཁྱོད་ལ་གསོལ་
འདེབས་ཤིང་། ། ཟབ་ལམ་རིམ་གཉིས་རྣལ་འབྱོར་བརྩོན་པའི་མཐུས། ། བླ་མ་ལྷ་ཡི་
ཐུགས་རྗེའི་ལྕགས་ཀྱུ་ཡིས། ། བདག་སོགས་ནམ་ཡང་འབྲལ་མེད་རྗེས་འཛིན་ཤོག །
- 408 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།
༼ཏ༽
ཁྱད་པར་སྐྱབས་གཅིག་འདྲེན་མཆོག་སྣང་མཐའི་མགོན། ། བྱང་ཕྱོགས་ཀཱ་ལ་པ་ཡི་
གྲོང་ཁྱེར་དུ། ། རིགས་ལྡན་དྲག་པོར་བཞེངས་ཏེ་ནག་ཕྱོགས་དཔུང༌། ། སྨྲ་མཁས་རྟ་
མཆོག་ཏིང་འཛིན་གྱིས་འདུལ་ཆེ། ། བདག་ཅག་ཞིང་དེར་རིག་འཛིན་རྟེན་འཐོབ་
ཅིང་། ། ཟླ་མེད་མགོན་པོ་ཡབ་སྲས་ཞབས་དྲུང་དུ། ། སྨིན་གྲོལ་ལམ་བཟང་བགྲོད་པ་
མཐར་ཕྱིན་ཏེ། ། རྡོ་རྗེ་འཛིན་པའི་ས་རུ་མྱུར་བགྲོད་ཤོག ། གང་གི་ཐུགས་བསྐྱེད་
བདེན་པའི་བྱིན་མཐུ་དང་། ། འགྱུར་མེད་དད་མོས་ཚོགས་པའི་རྟེན་འབྱུང་གིས།
ཇི་ལྟར་སྨོན་པའི་རེ་འབྲས་མ་ལུས་པ། ། གེགས་དང་ཉེར་འཚེ་མེད་པར་འགྲུབ་གྱུར་
ཅིག ། ཅེས་པའི་གསོལ་འདེབས་སྨོན་ཚིག་འདི་ནི་བསྔགས་འོས་ཀྱི་ཡོན་ཏན་དང་ལྡན་པའི་སློབ་བུ་
བླམདཪ་རྒྱས་རྒྱ་མཚོ་ནས་ནན་ཆེར་བསྐུལ་ངོར། ༧ བཙུན་གཟུགས་བློ་བཟང་འཕྲིན་ལས་ཀྱིས་བྲིས་
པ་ཛ་ཡནྟུ།